**Rătăcirile nocturne**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rătăcirile nocturne

Azi clipele curgând agale

Ne duc tăcerile pe grui

Când nopțile adorm egale

Și zilele bat din călcâi.

Iar rătăcirile nocturne

Se scutură-n lacrima ta

Cu timpurile taciturne

Când clipa avea grija sa.

Căci, clipa cu tristeți pe față

A răsărit pentru apus

Trecând prin bruma ei de viață

Și-a rupt tăcerea și s-a dus.

Dar a erupt cu luna nouă

Și-a plâns o clipă-n casa mea,

Iar soarele s-a scurs în rouă

Pe raza viselor de nea.

Pe rătăciri mai stau și-acuma

Nestinse licăriri de dor,

Iar pe iubirea mea stă bruma

Ce s-a topit pentru decor.

Perpetuă tăcerea asta

S-a strâns în amintirea grea,

Dar plâng si eu acum și basta

Voi răsări mugur pe-o stea.

Cu mâna goală voi culege

Petalele vieții ușor

Și pentru cine nu-nțelege

Voi fi în visul său decor.

Nemărginirea voi străpunge

Cu aura în plin destin

Atunci când lacrima de sânge

În ochi de cer am să o țin.

Și fug din vis cu rătăcirea

Ce peste vise mi s-a-ntins

Când încă mai purtam simțirea

În sufletul iubirii stins.

Dar astăzi, mai culeg o dată

Din palma ta, trei sărutări,

Și las în inima de fată;

Iubirea noastră-n mii de stări.